CELEX: 62010CN0609
Language: el
Date: 2010-12-23 00:00:00
Title: Υπόθεση C-609/10 P: Αναίρεση που άσκησε στις 23 Δεκεμβρίου 2010 ο Dieter C. Umbach κατά της αποφάσεως που εξέδωσε το Γενικό Δικαστήριο (έβδομο τμήμα) στις 21 Οκτωβρίου 2010 στην υπόθεση T-474/08, Dieter C. Umbach κατά Ευρωπαϊκής Επιτροπής

19.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/8
            
         Αναίρεση που άσκησε στις 23 Δεκεμβρίου 2010 ο Dieter C. Umbach κατά της αποφάσεως που εξέδωσε το Γενικό Δικαστήριο (έβδομο τμήμα) στις 21 Οκτωβρίου 2010 στην υπόθεση T-474/08, Dieter C. Umbach κατά Ευρωπαϊκής Επιτροπής
   (Υπόθεση C-609/10 P)
   2011/C 89/16
   Γλώσσα διαδικασίας: η γερμανική
   
      Διάδικοι
   
   
      Αναιρεσείων: Dieter C. Umbach (εκπρόσωπος: M. Stephani, Rechtsanwalt)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Ο αναιρεσείων ζητεί από το Δικαστήριο:
   
               —
            
            
               να αναιρέσει το πρώτο σημείο του διατακτικού της αποφάσεως του Γενικού Δικαστηρίου της 21ης Οκτωβρίου 2010, στην υπόθεση Τ-474/08 (Umbach κατά Επιτροπής)·
            
         
               —
            
            
               να ακυρώσει την απόφαση της Ευρωπαϊκής Επιτροπής, της 2ας Σεπτεμβρίου 2008, SG.E.3/MV/psi D(2008) 6991·
            
         
               —
            
            
               να καταδικάσει την Ευρωπαϊκή Επιτροπή στα έξοδα της πρωτόδικης διαδικασίας και της κατ’ αναίρεση δίκης.
            
         
      Λόγοι αναιρέσεως και κύρια επιχειρήματα
   
   Με την αίτηση αναιρέσεώς του, ο αναιρεσείων στρέφεται κατά της αποφάσεως του Γενικού Δικαστηρίου (έβδομο τμήμα) της 21ης Οκτωβρίου 2010, στην υπόθεση Τ-474/08, ζητώντας την αναίρεσή της, επειδή με αυτή δεν του επετράπη η πλήρης πρόσβαση σε έγγραφα σχετικά με σύμβαση του προγράμματος Tacis τα οποία τον αφορούν.
   Ο αναιρεσείων υποστηρίζει ότι υποχρεώσεις απορρέουσες από το πρωτογενές δίκαιο και ιδίως από το άρθρο 41, παράγραφος 2, στοιχείο β', του Χάρτη των Θεμελιωδών Δικαιωμάτων επιβάλλουν να του επιτραπεί η άμεση πρόσβαση στα έγγραφα που τον αφορούν, και μάλιστα επειδή η Επιτροπή έχει εγείρει εναντίον του χρηματικές αξιώσεις ενώπιον δικαστηρίου κράτους μέλους και συνεπώς η πρόσβαση στον φάκελο και τα έγγραφα της Ευρωπαϊκής Επιτροπής είναι απαραίτητη για την προετοιμασία της άμυνάς του στην εν λόγω διαδικασία.
   Η Ευρωπαϊκή Επιτροπή υποστηρίζει ότι εν προκειμένω εφαρμόζεται μόνον ο κανονισμός (ΕΚ) 1049/2001 και ότι, ως εκ τούτου, έχει δικαίωμα να επιτρέψει περιορισμένη πρόσβαση ή και να την αρνηθεί εντελώς.
   Όσον αφορά τον κανονισμό (ΕΚ) 1049/2001, ο αναιρεσείων υποστηρίζει ότι, εφόσον ο εν λόγω κανονισμός τυγχάνει εφαρμογής, η διακριτική ευχέρεια της Επιτροπής είναι περιορισμένη λαμβανομένων υπόψη των θεμελιωδών δικαιωμάτων του αναιρεσείοντος, οπότε η εφαρμογή του παράγωγου δικαίου έχει αναγκαστικά τα ίδια αποτελέσματα με την εφαρμογή της προμνησθείσας διατάξεως του Χάρτη των Θεμελιωδών Δικαιωμάτων.